Mediasiya Şurasının İdarə Heyətinin

 “31” avqust 2022-ci il tarixli qərarı ilə təsdiq edilmişdir

**M E D İ A S İ Y A X İ D M Ə T L Ə R İ N İ N G Ö S T Ə R İ L M Ə S İ barədə**

**M Ü Q A V İ L Ə**

**(“Mediasiya haqqında” AR Qanununun 23.4-cü maddəsinə əsasən hazırlanmışdır)**

|  |  |  |
| --- | --- | --- |
| **Nömrə:** | **Tarix:** | **Yer:** |
|  |  |  |

1. Bu “Mediasiya xidmətlərinin göstərilməsi barədə” müqavilə (bundan sonra “Müqavilə” adlandırılacaq) mediator (və ya mediasiya təşkilatı) ilə mübahisə tərəfləri arasında mediasiya xidmətlərinin göstərilməsinə dair münasibətləri müəyyən edir.
2. Mediator (və ya mediasiya təşkilatı) və mübahisə tərəfləri bundan sonra ayrılıqda “Tərəf” və birlikdə “Tərəflər” adlandırılacaqdır.

|  |  |
| --- | --- |
| **Birinci tərəfin adı, atasının adı və soyadı, şəxsiyyətini təsdiq edən sənədin nömrəsi, FIN kod, doğum tarixi, yaşadığı ünvan, telefon, etibarnamə ilə təmsilçilik varsa həmin sənədin nömrəsi**(Hüquqi şəxs olduqda, adı və VÖEN-i) |  |
| **İkinci tərəfin adı, atasının adı və soyadı, şəxsiyyətini təsdiq edən sənədin nömrəsi, FIN kod, doğum tarixi, yaşadığı ünvan, telefon, etibarnamə ilə təmsilçilik varsa həmin sənədin nömrəsi**(Hüquqi şəxs olduqda, adı və VÖEN-i) |  |
| **Mübahisənin növü (işarə edilməli)** | **Kommersiya** **Ailə** **Əmək****Mülki****İnzibati****Digər:** |
| **Mübahisənin predmeti** |  |
| **Tərəflərin seçdiyi mediasiya təşkilatı barədə məlumatlar və əlaqə vasitələri** |  |
| **Tərəflərin seçdiyi mediator (lar) un adı, atasının adı və soyadı, reyestr nömrəsi, əlaqə vasitələri** |  |
| **Mediasiya xərclərinin məbləği, ödənilməsi şərtləri və qaydası (faizlə)** | **Məbləğ:****Birinci tərəf\_\_%, İkinci tərəf\_\_%**Mübahisə tərəfləri təsdiq edirlər ki, onlar “Mediatorların xidmətləri üçün haqqın və digər xərclərin ödənilməsinə dair qayda” ilə tanış oldular və bu Müqaviləyə əlavə edilmiş mediasiya xərclərini ödəyəcəklər. |

1. **Mediatorun hüquqları aşağıdakılardır:**

3.1. mübahisə tərəfləri ilə razılaşdırılmış xidmət haqqı almaq;

3.2. mediasiya prosesində hər iki tərəflə birgə və ya ayrı-ayrılıqda görüşlər keçirmək, əməkdaşlıq etmək;

3.3. nümayəndə ilə təmsil olunan tərəflə nümayəndəni məlumatlandırmaqla birbaşa əlaqə saxlamaq;

3.4. qanunvericiliklə müəyyən olunmuş digər hüquqları həyata keçirmək.

4. **Mediatorun vəzifələri aşağıdakılardır:**

4.1. mediasiya zamanı mübahisə tərəflərinin razılığı çərçivəsində hərəkət etmək;

4.2. mediasiya başlananadək mübahisə tərəflərinə mediasiyanın məqsədlərini, onların hüquq və vəzifələrini izah etmək;

4.3. mediasiya bitdikdən sonra zəruri sənədlərin surətini saxlayaraq, mübahisə tərəflərinə ona verdiyi sənədləri geri qaytarmaq;

4.4. mediasiyanın davam etdirilməsinin mübahisənin həllinə gətirməyəcəyi qənaətinə gələrsə, mediasiyanı aparmaqdan imtina etmək və ya mübahisə tərəflərinin yazılı razılığı ilə mediasiyanın prosesinə xitam vermək;

4.5. mediasiya prinsiplərinə riayət etmək;

4.6. mediasiya prinsipləri əsasında mediasiyanı həyata keçirə bilmədikdə, dərhal öz-özünə etiraz etmək;

4.7. qanunvericiliklə müəyyən olunmuş digər vəzifələri yerinə yetirmək.

1. **Mübahisə tərəflərinin hüquqları aşağıdakılardır:**

5.1. mediasiya təşkilatından və ya mediatordan imtina etmək;

5.2. mediasiyanın aparılmasında şəxsən və ya etibarnamə əsasında təmsilçi vasitəsilə iştirak etmək; 5.3. mediasiya prosesi və onun mümkün nəticələri barədə məlumat almaq;

5.4. qarşılıqlı razılaşma əsasında və qanuna uyğun olaraq mediasiya prosesinin tətbiqinin, onun həyata keçirilməsinin və başa çatdırılmasının bütün şərtlərini sərbəst şəkildə müəyyən etmək;

5.5. öz mülahizələrinə əsasən maddi və prosessual hüquqlarından istifadə etmək;

5.6. tələblərinin həcmini artırmaq və ya azaltmaq;

5.7. mübahisənin həll edilməsi ilə bağlı təkliflər vermək;

5.8. mediatorla ayrı-ayrılıqda görüşlər keçirmək;

5.9. qanunvericiliklə müəyyən olunmuş digər hüquqları həyata keçirmək.

1. **Mübahisə tərəflərinin vəzifələri aşağıdakılardır:**

6.1. Müqavilə ilə müəyyən edilmiş məbləğdə və qaydada mediasiya xərclərini ödəmək;

6.2. Müqavilənin şərtlərinə riayət etmək;

6.3. Qanunvericiliklə müəyyən olunmuş digər vəzifələri yerinə yetirmək.

1. Tərəflər razılaşır ki, bu Müqavilə işin yekun nəticəsinə bağlı deyil və Mediator vəsitəsilə Mübahisə tərəfləri arasında mütləq qaydada barışığın əldə edilməsini ehtiva etmir. Hazırki müqavilə üzrə Mediator Mübahisə tərəfləri arasında barışığın əldə edilməsində vasitəçi qismində çıxış edir.
2. Əgər Tərəflər arasında ayrı şərt müəyyən edilməyibsə, həmçinin barışıq sazişinin təsdiqi və icrası məqsədilə tələb olunan hallar istisna olmaqla, Tərəflərdən hər biri mediasiya zamanı əldə olunan bütün məlumatların (o cümlədən, tərəflərdən birinin mediasiyanın həyata keçirilməsi barədə təşəbbüsü, mediasiyaya və mübahisənin mümkün həll variantına razılıq verməsi, Tərəflərdən birinin və ya mediatorun mübahisənin mümkün həllinə dair rəy və ya təklifləri, mediasiya zamanı Tərəflərdən birinin verdiyi bəyanatları və ya etdiyi etirafları, mediasiyanın həyata keçirilməsi məqsədi ilə tərtib olunmuş sənədlər və s.) konfidensiallığını qorumaq öhdəliyini öz üzərlərinə götürürlər. Tərəflərin bu qaydaların pozması qanunla nəzərdə tutulmuş məsuliyyətə səbəb olur.
3. Tərəflərin onlara mediasiya zamanı məlum olan məlumatları məhkəmə və arbitraj (münsiflər məhkəməsi) proseslərində, başqa mediasiya zamanı və ya hər hansı digər hallarda açıqlamaq və ya onlara istinad etmək hüququ yoxdur (həmin məlumatı verən tərəfin yazılı razılığı olduğu hallar istisna olmaqla) və belə məlumatlarla bağlı Tərəflər şahid qismində iştirak edə bilməzlər.
4. Tərəflərin qarşılıqlı razılaşması ilə bu Müqaviləyə əlavə və dəyişikliklər edilə bilər.
5. Bu Müqavilə ilə tənzimlənməyən məsələlər Azərbaycan Respublikasının müvafiq qanunvericiliyi ilə tənzimlənir.
6. Müqavilə imzalandığı tarixdən qüvvəyə minir və Tərəflər arasında müvafiq mediasiya prosesinə “Mediasiya haqqında” Azərbaycan Respublikasının Qanununa uyğun qaydada xitam verilənədək qüvvədədir.
7. Bu Müqavilə Azərbaycan dilində eyni hüquqi qüvvəyə malik \_\_\_ (rəqəmlə və sözlə) nüsxədə tərtib edilmişdir. Hər Tərəfdə 1 (bir) nüsxə saxlanılır.

**Mübahisə tərəflərinin soyad, ad, ata adı: İmzalar:**

1. **\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_**

1. **\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ M.Y**

**(Mediatorun soyad, ad, ata adı) (Mediatorun imzası və möhürü)**